google/wiki40b huggingface dataset:
Ilocos

Heograpiya

Sinasakop ng rehiyon ang makitid na kapatagan sa pagitan ng bulubundukin ng Kabundukan ng Cordillera at Dagat Kanlurang Pilipinas. Sakop rin nito ang hilagang bahagi ng kapatagan ng Gitnang Luzon, sa hilagang silangan ng Bulubundukin ng Zambales.
Ang Golpo ng Lingayen ang pinakatanyag na anyong tubig sa rehiyon at naglalaman ng malilit na mga pulo, kabilang na ang Hundred Islands National Park.

Klima

Ang klima rito ay magkapantay ang distribusyon ng ulan at araw.

Heograpiko

Ang Pangasinan, na mayroong malawak na kapatagan, ay 42% ng lawak ng Rehiyon 1. Subalit, ang mga lalawigan ng Ilocos Norte, Ilocos Sur, at La Union ay sagana sa maraming bundok ngunit makitid ang mga kapatagan.

Lokasyon sa Mapa

Hilagang Kanluran ng Pilipinas

Lokasyong Pangheograpiya

Ang Ilocos ay makikita sa 120.5°Silangang Longitud at 17°Hilagang Latitud.

Lokasyong Bisinal

Ang mga karatig-lalawigan ng Ilokos ay ang Apayao, Abra, Mt. Province at Benguet sa Silangan at Zambales, Tarlac at Nueva Ecija sa Timog.

Lokasyong Maritima

Ang Rehiyon 1 ay katabi ng Timog Dagat Tsina sa Kanluran.
Jang Hee Bin

Ang Jang Hee Bin ay isang palabas sa telebisyon sa Timog Korea.
Rude Miss Young-Ae

Ang Rude Miss Young-Ae ay isang palabas sa telebisyon sa Timog Korea.
Hindi nagkokodigong DNA

Sa henetika, ang hindi nagkokodigong DNA (Ingles: noncoding DNA) ay naglalarawan ng mga bahagi ng sekwensiyang DNA ng isang organismo na hindi nagkokodigo(encode) sa mga sekwensiyang protina. Sa maraming mga eukaryote, ang malaking persentahe ng kabuuang sukat ng genome ng isang organismo ay hindi nagkokodigong DNA bagaman ang halaga ng hindi nagkokodigong DNA at ang bahagi ng nagkokodigo at hindi-nagkokodigong DNA ay labis na iba iba sa pagitan ng mga espesye. Karamihan sa DNA na ito ay walang alam na tungkuling biolohikal at minsang tinutukoy bilang "basurang DNA"(junk DNA). Gayunpaman, maraming mga uri ng hindi nagkokodigong mga sekwensiya ng DNA ay may alam na mga tungkuling biolohikal kabilang ang regulasyong trankripsiyonal at pagsasalin ng mga nagkokodigo ng protinang sekwensiya. Ang ibang mga hindi-nagkokodigong sekwensiya ay malamang na may hindi pa natutukoy na mga tungkulin. Ito ay nahinuha(inferred) sa mataas na mga lebel ng homolohiya at konserbasyong nakikita sa mga sekwensiya na hindi nagkokodigo ng mga protina ngunit lumilitaw na nasa ilalim ng mabigat na presyur na selektibo. Bagaman ito ay nagpapakita na ang hindi-nagkokodigong DNA ay hindi dapat basta tawaging "basurang DNA", ang kawalan ng konserbasyong sekwensiya sa karamihan ng mga hindi-nagkokodigong DNA na walang alam na tungkulin ay nagpapakita na karamihan sa mga ito ay wala talagang silbi o tungkulin.
Kloro

Ang klorina, kluroro, o kloro (Ingles: chlorine, Kastila: cloro), na may simbolong kimikal na Cl ay isang elementong kimikal. Ang atomikong bilang (na bilang ng mga proton sa loob nito) ay 17, at ang masang atomiko ay 35.45. Bahagi ito ng ika-7 pababang hanay (mga haloheno) sa talaang peryodiko ng mga elemento.
Kalinga-Apayao

Ang Kalinga-Apayao ay isang Lalawigan ng Pilipinas sa Cordillera Administrative Region sa pulo ng Luzon. Nahati ito sa dalawang Lalawigan ng Kalinga at Apayao sa pagkapasa ng Batas Republika bilang 7878 noong Pebrero 14 taong 1995. Inamyendahan nito ang naunan nang Batas Republika bilang 4695 na naipasa noon Hunyo 18 taong 1966 na nagbuo sa Lalawigan ng Kalinga-Apayao, Benguet, Ifugao, at Mountain Province mula sa nauna nang Mountain Province.
Ana Bertha Espín

Si Ana Bertha Espín ay isang artista sa Mehiko.
Hyatt 10

Tumutukoy ang pangalang "Hyatt 10" sa isang grupong binubuo ng pitong kalihim ng Gabinete at tatlong pinuno ng mga ahensiya ng pamahalaan sa Pilipinas na bumitiw mula sa kanilang mga puwesto noong 8 Hulyo 2005 dulot ng Iskandalong Hello Garci, kung saan hinihinalang sangkot si dating Pangulong Gloria Macapagal-Arroyo sa pandaraya noong pangkalahatang halalan ng 2004 upang maging pabor ang resulta nito sa kaniya.
Binansagang "Hyatt 10" ang grupo dahil inihayag sa Hyatt Regency Hotel sa Lungsod ng Pasay ang pagbitiw sa puwesto ng mga kasapi ng grupo. Maimpluwensiya (influential) pa rin ngayon ang grupo sa lokal na politika sa Pilipinas, kung saan ilan sa mga kasapi nito ay sumali sa pamahalaan ni Pangulong Benigno Aquino III, na sumunod kay Arroyo bilang pangulo.
Abenida Dr. Arcadio Santos

Kasaysayan

Dating tinawag na Sucat Road ang daan, mula sa pangalan ng baryo sa Muntinlupa at sa estasyong daangbakal nito kung saan tinutunguhan ito. Ang kasalukuyang pangalan nito ay mula kay Dr. Arcadio Santos, isang taga-Parañaque na gobernador ng Rizal mula 1920 hanggang 1922, kung kailan bahagi pa ng lalawigan ang noo'y bayan ng Parañaque.
Noong Setyembre 2013, isang panukalang-batas ang isinulat sa Kapulungan ng mga Kinatawan ng Pilipinas na naglalayong bigyan ng bagong pangalan na President Cory Aquino Avenue (Abenida Pangulong Cory Aquino) ang abenida. Ang panukalang-batas na ito, na isinulat ni Rep. Eric Olivarez, ay nakabinbin pa rin sa Komite ng Pagawaing Bayan at Lansangan ng Senado mula Oktubre 2013.
Ka‘ahumanu

Queen Regent

Si Ka`ahumanu ay hindi lamang ang pinakapaboritong "asawa" ng hari kundi ang pinakamalakas ayon sa relihiyon sa Hawaii sapagkat siya ay ang taong nagmamay-ari ng pinakamaraming "mana" sa kanyang kapanahunan. Ang "mana" ay isang banal na bagay, at upang hindi ito mahaluan ng ibang bagay, ang mga Hawaiians ay nagpapakasal sa kanilang mga kamag-anak lamang. Katulad sa mga sinaunang Egyptians, hindi na kakaiba sa mga magkakapatid ang pagpapakasal sa isa't isa. Ang gawaing ito ay naglaho nang sila ay lumipat sa Kristiyanismo, at hindi na kailanman ginawa pa ng mga tao.
Sa pagakamatay ni Kamehameha noong 5 Mayo 1819, iginiit ni Ka‘ahumanu na isa sa mga kahilingan ng pumanaw na hari ang pakikibahagi niya sa pamumuno sa Kaharian ng Hawai'i kasama ang kanyang 22 taong gulang na si Liholiho, na kumuha sa pangalang Kamehameha II. Ang parlamentaryo ay sumang-ayong gumawa ng pamunuan ng kuhina nui o punong ministro. Lumawak ang kapangyarihan ni Ka‘ahumanu at namuno siya bilang Queen Regent sa mga panahon ni Kamehameha II at Kauikeaouli, na kilala rin bilang Kamehameha III.

Unang Tagapagtaguyod ng Karapatang Pangkababaihan sa Hawaii

Siya ay nangunguna sa kanyang kapanahunan at kanyang itinaguyod ang mga karapatan ng mga katutubong babaeng Hawaiian. Siya ay nakipagsanib-pwersa kay Keopuolani, Queen Regent sa ilalim ni Kamehameha II, upang kumain sa parehong mesa na kung saan ang hari ay kumakain. Ang kinalabasan ay ang pagbabago ng mga batas para sa lipunang Hawaiian.

Kaumuali`i ng Kaua`i

Nang namatay ang kanyang asawa, kinatakutan ni Ka`ahumanu ang isla ng Kaua`i, sapagkat hindi ito pwersahang nasakop ni Kamehameha at maaaring magresulta sa pagtatapos ng relasyon nito sa pinagkaisang kaharian. Noong 9 Oktubre 1821, pwersahang kinuha ni Ka`ahumanu ang gobernador ng Kaua`i na si Kaumuali`i, at sapilitang nakipagkasal.
Dalubhasaan ng Mabini

Ang Mabini College ay isang kolehiyong paaralan na matatagpuan sa Mabini, Batangas, Pilipinas.
Ito ay itinatag noong 1948 at kasalukuyang pinamumunuan ni Aida S. Domecillo.
Batong pingkian

Ang batong pinkian, tinatawag ding batong pingkian, pamantig, o pamingki (Ingles: flint o flintstone) ay isang matigas na uri o anyo ng batong sedimentaryo at kriptokristalina ng kuwarts na mineral, na kinategorya bilang isang uri ng tsert (mula sa Ingles na chert). Pangunahing itong lumilitaw bilang mga nodula o buko at mga masa sa loob ng mga batong sedimentaryo, katulad ng yeso at mga apog. Sa loob ng buko, karaniwang maitim na abo, itim, lunti, puti, o kayumanggi ang kulay ng batong pingkian, at madalas na parang salamin o mapagkit ang anyo. Karaniwang iba ang kulay ng isang manipis na patong na nasa labas ng mga buko, pangkaraniwan nang puti, at magaspang ang tekstura. Mula sa pananaw na petrolohikal (pangpetrolohiya), may katiyakang tumutukoy ang "batong pingkian" sa isang anyo ng tsert na lumilitaw sa loob ng yeso o mabahid na apog. Gayundin, lumilitaw din sa loob ng apog ang "karaniwang tsert" (minsang tinatawag lamang na "tsert").
Ang talagang gawi sa pamumuo ng batong pingkian ay hindi pa malinaw subalit iniisip na nagaganap ito bilang kinalabasan ng isang pagbabaong kimikal sa loob ng nasiksik na mga pamumuo ng mga batong sedimentaryo, habang nasa proseso ng diyahenesis (mula sa Ingles na diagenesis). Isang hipotesis ay ang pagpupuno ng isang mala-helatinang materyal sa mga uka sa loob ng sedimento, katulad ng mga butas na hinukay ng mga krustasyano o mga moluska, at ito ay dumaraan sa silipikasyon. Talagang ipinapaliwanag ng teoriyang ito ang masalimuot na mga hugis ng natagpuang mga nodulo ng batong pingkian. Ang pinagmulan ng nalusaw na silika sa loob ng midyang butas-butas (kaya nadadaanan o nalalagusan) ay maaaring magmula sa mga espikulo (spicule sa Ingles) ng mga isponghang may silika. Ilang partikular na mga uri ng batong pingkian, katulad ng mula sa katimugang dalampasigan ng Inglatera, ay naglalaman ng nakulong na mga halamang pangdagat na naging kusilba. Ang mga piraso ng mga koral o behetasyon ay natagpuang napreserbang katulad ng amber sa loob ng batong pingkian. Kadalasang nagbubunyag ng ganitong epekto ang maninipis na mga hiwa ng batong pingkian.
Matatagpuan sa palibot ng Europa ang makapangpalaisipang dambuhalang mga pamumuo ng batong pingkian na tinatawag na paramoudra, pati na mga bilog ng batong pingkian, partikular na sa Norfolk, Inglatera, sa mga baybayin na nasa Beeston Bump at Kanlurang Runton.
Empoy Marquez

Karera

Bago siya maging komediyante, si Empoy ay naging parte ng mga banda. Noong 1999, siya ay naging bokalista ng bandang Atari Teenage Riot at mula 2001 siya ay naging percussionist ng bandang Test Tube Babies, Banana Mango and SKAbache. Si Empoy ay madalas na bida sa mga music video ng bandang SKAbeche.
DWKC-TV

Bilang CTV-31

Noong 31 Oktubre 1993, ang himpilang Radio Mindanao Network ay sinimulan ang kanilang test broadcast at pinangalanan ang estasyon bilang CTV-31 o Cinema Television. Ito din and kauna-unahang UHF station na pinasimulan ng pelikula na makikita lamang sa cable. Ngunit sa kalagitnaan ng taong 1997, ang RMN ay nagkaroon ng kasunduan sa E! Network (ang entertainment network ng Estados Unidos) na ipapalabas sa Pilipinas ang ilan sa kanilang palabas. Dahil dito huminto ang broadcast ng CTV-31 noong Abril 2000.

Bilang E!31 Philippines

Matapos ang pagkawala ng CTV-31, sumunod ng ipinalabas ang E! Television. Tinawag din itong E! Philippines kinalaunan noong 2002. Ngunit dahil sa mababa ang kalidad ng kanilang transmitter sa telebisyon, at dahil sa mababa ang kanilang ratings. Nagdesisyon ang Radio Mindanao Network na isara na ang kanilang telebisyon noong 1 Hunyo 2003. May ilang grupo na kinabibilangan ng mga relihiyon na tangkaing pakiusapan at gamitin ang CTV-31 sa kanilang pag-eere, ngunit ito'y tinanggihan ng RMN.

The Game Channel

Pagkatapos ang walong taon na pagkawala nito sa ere, muling nagbalik ang UHF 31 noong 3 Hulyo 2011 bilang test broadcast. Hindi tulad noon, ito'y umaaktibo na 24 oras. Nagkataon na nakita ng Solar Entertainment Corporation ang UHF 31 noong ito'y hindi pa aktibo kaya't nakapagdesisyon ang naturang kompanya na magkaroon ng kasunduan sa pagitan ng dalawang network. Noong una hindi tinanggap ng Radio Mindanao Network ang kasunduan, ngunit sa wakas pumayag na din sila, at nagkaroon ng pirmahan ng kontrata sa paggamit ng Solar Entertainment Corporation ng naturang network. Noong 13 Hulyo 2011, pinangalanan na itong BEAM Channel 31. At noong 15 Agosto 2011, isinapubliko na ang The Game Channel sa free TV (na pagmamay-ari ng Solar Entertainment Corporation). Kamakailan lamang, noong 24 Disyembre 2011, ang The Game Channel ay nilimitahan ang oras ng pagsasahimpapawid sa ere (na mapapanood na lamang tuwing umaga hanggang hapon) para sa pagbibigay-daan nito sa bagong kapatid na estasyon na ang pangalan ay CHASE na mapapanood tuwing gabi. Sa 15 Pebrero 2012, and Chase ang nagbroadcast 24 oras.

CHASE at JACK City

Ang Game Channel nag pupunta sa channel 89 sa Global Destiny. Samantala, noong ika-7 ng Setyembere, habang ipinapalabas ang 24, may isang animation plug na nakita sa telebisyon at nakasulat ng ganito sa Ingles: Another JACK is rising. Ito ay bilang preparasyon na din sa pagsasahimpapawid ng nasabing estasyon sa "Free TV" at ito'y inaasahan na mapapalabas sa ika-20 ng Oktubre, taong 2012.
Pagtatalik na may laan

Ang Coitus reservatus (coitus, "pagtatalik, pagdadaop, pagsasanib" + reservatus, "itinabi, inireserba, sinagip"),, kilala rin bilang pagpipigil na pangpagtatalik (sexual continence), o kaya bilang pagtatalik na may paglalaan, pagtatalik na may laan, pagtatalik na may inilaan, pagtatalik na may nakalaan, nakapintong na pagtatalik, nakareserbang pagtatalik, may pagsasagip na pagtatalik, pagtatalik na may sagip, may pasubaling pagtatalik, may pinaglalaanang pagtatalik, at nakalaang pagtatalik, ay pangkaraniwang iniisip bilang isang anyo ng pagtatalik kung saan ang katambal na pumapasok ay hindi nagtatangkang magpalabas sa loob ng tumatanggap o pinagpapasukang kapareha, ngunit sa halip ay sumusubok na manatili sa panatag na kalagayan (plateau phase) ng pagtatalik hangga't makakaya at hangga't maaaring gawin, na nag-iiwas sa paglabas, pagbuga o pagpulandit ng punlay at tamod. Isa pang katagang ginagamit para sa ganitong uri ng pakikipag-ugnayan ay ang salitang karezza.
Ang salitang karezza ay pangkalahatang pinaniniwalaan na hinango magmula sa salitang Italyanong carezza na nangangahulugang "haplos", "hagod", "himas", o "lambing". Subalit, naniniwala si Alan W. Watts na isa itong salitang Persa. Inimbento ni Alice Bunker Stockham ang salitang karezza at may kaugnayan sa maithuna ng Budistang Tantra at Sahaja ng Yogang Hindu.
Ginamit ng mga Rosikrusyano ang "coitus reservatus" o "karezza" bilang isang gawaing esoteriko (palihim).
Goalball

Ang Goalball ay isang uri ng palakasang pangkoponan na itinatag para sa mga atleta o manlalarong may kapansanan sa paningin. Ito ay dinisenyo ni Hanz Lorenzen isang Austrian, at ni Sepp Reindle isang Aleman noong 1946 na may layuning gamutin ang mga beteranong sundalo ng Ika-2 digmaang pandaigdig na nagkapinsala ang mga paningin. Ang International Blind Sports Federation o IBSA, ay nangangasiwa ng labing-limang (15) larangan ng palakasan para sa mga bulag at nahihirapang makakita.
Ang palakasang ito ay naging ganap na palabang laro sa paglipas ng ilang dekada at naging pang-demonstrasyong disiplina sa Palarong Paralimpiko 1976 sa Toronto, Canada at naging ganap na opisyal na disiplina sa Olympics ng mga may kapansanan mula noong edisyong 1980 ng Palarong Paralimpiko sa Arnhem, Netherlands hanggang sa kasalukuyan.
Ang mga manlalaro ay lumalaban ng koponan na may tatlong miyembro na ibabato ang isang bola na may nakapaloob na mga maliliit ng kalembang. Layunin na palakasang ito na maipuslo ang bola sa pusluan ng kalabang koponan upang makapuntos. Ginagamit ng mga manlalaro ang tunog ng mga kampana upang malaman ang posisyon at galaw ng bola. Ang bawat laro ay may dalawang (2) hati na may sampung (10) minuto ang bawat isa. Ang piring sa mata ay maaring gamitin ng mga taong may hirap sa paningin at mga taong nakakakita upang makapaglaro din.
Tustin, California

Ang Tustin ay isang lungsod sa California, Estados Unidos.
Balangkas tangkay-at-dahon

Ang stem-and-leaf display (o balangkas tangkay-at-dahon), sa estadistika, ay isang paraan ng paglalahad ng mga datos sa isang grapikal na pamamaraan, tulad ng histograma. Ginagamit ito upang ipakita ang talangguhit o grap ng mga distribusyon ng kadalasan (frequency distribution) sa bawat datos at upang alamin ang mahahalagang katangian ng mga distribusyon tulad ng: (1) kung saang bahagi nagkukumpol ang mga nasuring numero, (2) kung gaano nalalapit ang mga nasuring numero sa gitnang bahagi, (3) kung saan at gaano kalaki ang pagiging hindi simetriya, kung hindi man ito simetriko; at (4) kung gaano kadami ang mga nauulit na numero.
Nagsimula ito mula sa isang akda ni Arthur Bowley noong umpisa ng dekada 1900 at naging mahalagang pamamaraan sa exploratory data analysis. Mas naintindihan at naging madalas na ang gamit nito noong 1980’s pagkatapos ilathala ni John Tukey ang “Exploratory Data Analysis” noong 1977. Mula noon, lumawak na ang paggamit na ito dahil na rin sa pagusbong ng mga kompyuter na kung saan, mas napadali ang paggawa ng mga talangguhit at imahe.
Ang simpleng stem-and-leaf display ay binubuo ng dalawang bahagi na hinahati ng isang pababang guhit. Sa kaliwang bahagi makikita ang tangkay at sa kanang bahagi naman makikita ang dahon.

Halimbawa ng isang Stem-and-Leaf Display

(Unit = 1.0)
               8 | 9
               9 | 3 5 9
              10 | 2 4 6 9
              11 | 1 7
              12 | 6
Shangyu

Ang Lungsod ng Shangyu ay isang lungsod sa probinsiya ng Zhejiang sa bansang Tsina.
Bukol (anatomiya ng halaman)

Ang mga bukol (Ingles: tuber) ay sari-saring mga uri ng nabagong kayarian ng halaman na lumaki upang makapag-imbak ng mga nutriyente. Ginagamit ang mga ito ng mga halaman upang manatiling buhay sa mga buwan ng taglamig o tagtuyot at upang makapagbigay ng enerhiya at mga nutriyente para sa muling paglaki habang nasa panahon ng panahon ng paglaki, at ang mga ito ay mga paraan ng reproduksiyong aseksuwal. Kapwa mayroong mga bukol na tangkay at ugat.
Balanse ng kalakalan

Ang balanse ng kalakalan (Ingles: balance of trade o net exports, na may simbolong NX) ang pagkakaiba sa pagitan ng halagang pang-salpi ng mga niluluwas(exports) at mga inaangkat(imports) ng output sa isang ekonomiya sa loob ng isang panahon. Ito ang relasyon sa pagitan ng mga inaangkat at iniluluwas ng isang bansa. Ang isang positibong balanse ay tinaguriang surplus ng kalakalan(trade surplus) kung ito ay binubuo ng higit na pagluluwas kesa sa pag-aangkat. Ang isang negatibong balanse ay tinaguriang kakulangang kalakalan(trade deficit) o pagitan ng kalakalan(trade gap). Ang balanse ng kalakalan ay minsang hinahati sa mga kalakal at isang mga serbisyong balanse. Ang sinaunang pagkaunawa ng paggana ng balanse ng kalakalan ang nabigay alam sa mga patakarang ekonomiko ng Sinaunang Modernong Europa na pinangkat sa ilalim ng pamumunong merkantilismo. Ang sinaunang pahayag ay lumitaw sa Discourse of the Common Wealth of this Realm of England, 1549: "Dapat palagi nating pakinggan na hindi na tayo bibili sa mga estranhero kesa sa magbenta sa kanila, sapagkat ating papahirapin ang ating mga sarili at payayamanin sila." Gayundin, ang isang sistematiko at konsistteng paliwanag ng balanse ng kalakalan ay ginawang publiko sa pamamagitan ni Thomas Mun's c1630, "ang yaman ng Inglatera sa kalakalang dayuhan o balanse ng ating kalakalang dayuhan ang patakaran ng ating kayamanan."
Punsiyong hiperbokiko

Ang hyperboliko na punsiyon(hyperbolic function) ay analogo ng ordinaryong trigonometrikong punsiyon o sirkular na punsiyon. Ang mga basikong(basic) mga hyperbolikong mga punsiyon ay hyperbolikong sine "sinh", at ang hyperbolikong cosine "cosh" na mapagtatamuhan(derivation) ng hyperbolikong tangent "tanh" at iba pa na tumutugon sa mga natamong trigonometrikong punsiyon. Ang inbersong hyperbolikong punsiyon ay ang area hyperbolikong sine"arsinh" (o tinatawag ding "asinh" o "arcsinh") at iba pa.
Tore ng Babel

May akda

Ayon sa hipotesis na dokumentaryo ang Pentateuch ay nagmula sa mga apat na sanggunian, ang J, E, P at D. Sa mga apat na ito, ang salaysay ng Tore ng babel ay pinaniniwalaang nagmula sa J o "pinagkunang Yahwist" na isinulat noong mga ika-6 siglo BCE hanggang ika-5 siglo BCE. Ang etiolohikal na kalikasan ng salaysay ay itinuturing na tipikal sa J.
Gliceria Marella de Villavicencio

Si Doña Gliceria Legaspi Marella de Villavicencio (Mayo 13, 1852 – Setyembre 28, 1929), kilala din bilang Aling Eriang, ay kinilala bilang ang taong tumulong sa mga nag-aaklas noong Rebolusyong Pilipino sa pamamagitan ng kanyang oras, yaman, kakayahan at kaalaman.  Nakilala din siya bilang bayani ng Himagsikan, isang masigasig na tagahanga at tagasuporta ng labanan para sa kalayaan mula sa pangangasiwang kolonyal noong panahon ng mga Kastila
Diyosesis ng Alaminos

Kasaysayan

Enero 12, 1985 ang araw nang ang Alaminos, na tinatawag dating "Wild West ng Pangasinan," ay nilikhang isang diyosesis ni Papa Juan Pablo II. Abril 22 nang hirangin si L'Osservatore Romano ang dating katulong ng obispo ng Arkidiyosesis ng Lingayen-Dagupan, lubhang kagalang-galang Jesus A. Cabrera, D.D., PhD, bilang unang obispo ng bagong gawang diyosesis. Noong Hunyo 28, 1985 nahirang ang bagong obispo.
Matatagpuan ang Diyosesis ng Alaminos sa kanlurang bahagi ng lalawigan ng Pangasinan. Dati itong bahagi ng Arkidyosesis ng Lingayen-Dagupan hanggang sa ito'y naging hiwalay na diyosesis noong 1985. Napapaligiran ito sa silangan ng Golpo ng Lingayen at ng Arkidyosesis ng Lingayen-Dagupan, sa hilaga at kanluran ng Silangang Dagat ng Tsina, at sa timog ng hangganan ng mga lalawigan ng Zambales at Tarlac. Ang buong diyosesis ay puno ng tanawin ng mga burol at mga lambak na napapaligiran ng mga anyong tubig. Ang bantog na Hundred Islands National Park, na isang destinasyong panturista ay matatagpuan sa paligid ng bayan ng Alaminos.
Mayroong halos 420,000 na naninirahan mula sa may 84,000 na kabahayan kung saan 83 bahagdan ay mga Katoliko. Kasama sa mga namamahala sa bagong diyosesis ang 14 na paring pangdiyosesis, 5 misyonerong paring Columban, 2 kaputsina misyonero at 58 kababaihan mula sa 13 relihiyosong kongregasyon. May 19 na parokya sa labing-apat na bayan sa ilalim ng diyosesis. Ang pinakamalaki rito ay ang Parokya ng Alaminos na may 54,600 mga parokyano, sumunod ang Bugallon na may 44,000, Mangatarem sa 42,000 at Bolinao na may 41,000.
Heriyatriko

Ang heriyatriko ay isang sangay ng panggagamot na nagsasagawa ng mga pag-aaral at pagsusuring may kaugnayan sa mga sakit na dulot ng katandaan. Tinatawag na mga heriyatrista o heriyatrisyano ang mga dalubhasa sa larangang ito. Nakatuon ang pansin ng heriyatriko sa pangangalaga ng mga matatandang tao, at may layuning itaguyog ang kalusugan at pag-iingat o pag-iwas mula sa mga karamdaman, at maging sa mga pagbibigay ng lunas sa mga karamdaman at kapansanan ng mga may edad na tao.
Walang sinadya o nakatakdang edad na pumapailalim sa isang heriyatrista. Sa halip, tinutukoy ito ng isang bista o propilya ng mga tipikal na suliraning pinagtutuonan ng larangan ng heriyatriko. Kabilang dito ang tinatawag na mga "higante" o "dambuhalang heriyatrika": ang imobilidad (walang kakayanan sa pagkilos o paggalaw), instabilidad, walang kakayahan sa pagdumi (inkontinensiya), at demensiya (kapansanan sa alaala o memoriya). Maaaring maging kabilang din rito ang mga paksang pangmamatandang pangangalaga sa mga matatanda, pagdedeliryo, poliparmasiya (paggamit ng maraming mga medikasyon o gamot), kapansanan sa paningin, at pagkawala ng pandinig.
Kaiba ang salitang heriyatriko mula sa heronotolohiya sapagkat ang heriyatriko o heriyatrisya ay ang pag-aaral ng proseso ng pagtanda. Nagmula ang katawagan sa Griyegong geron o "matandang tao" ("matandang lalaki" sa literal na kahulugan) at iatros o "manggagamot" ("tagapagpagaling").

Sakop

Sa Estados Unidos, gumaganap bilang mga manggagamot na pampangunahing pangangalaga ang mga heriyatrista, na nakapasa sa eksamen at may sertipiko sa panggagamot ng mag-anak o panloob na panggagamot, at nakatanggap nang dagdag na pagsasanay na kailangan upang magkaroon ng Sertipiko ng mga Karagdagang Kakayanan (Certificate of Added Qualifications o CAQ) sa medisinang geriyatriko.
Sa Nagkakaisang Kaharian, karamihan sa mga heriyatrista ang mga manggagamot sa ospital, habang tumutuon naman sa pampamayanang heriyatriko ang iba. Bagamang dating isang natatanging espesyalidad na pangklinika, itinangi ito bilang isang espesyalidad ng heneral o panlahatang panggagamot mula pa noong mga huling panahon ng 1970. Samakatuwid, karamihan sa mga heriyatrista ang may sertipikasyon sa mga ito. Kabilang sa pang-espesyalistang heriatriko ang ortoheriyatriko (orthogeriatrics, na malapit nnakikipagtulungan sa siruhiyang ortopediko at nakatuon sa osteoporosis at rehabilitasyon), sikoheriyatrika (nakatuon sa demensiya, deliryum, depresyon at iba pang mga kalagayan o kondisyong pangkaraniwan sa mga matatanda), kapansanan sa paggalaw katulad ng karamdamang Parkinson. kardiyoheriyatriko (nakatuon sa mga sakit sa puso ng mga matatanda) at rehabilitasyon ng matatanda.